**MUNICIPIUL SATU MARE**

**CABINET VICEPRIMAR**

Nr. 63357/16.12.2021

Stan Gheorghe, viceprimar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect aprobarea amplasării și funcționării Stațiilor automate de generatoare terestre și a încheierii Acordului de asociere între UAT Județul Satu Mare și cele 40 de UAT uri din județul Satu Mare pe teritoriul cărora se vor amplasa Stațiile automate de generatoare terestre (SAGT) realizate în cadrul proiectului ” Mitigating the negative effects of hail in Satu Mare county” cod ROHU-102, acronim SILVER.

În susținerea căruia formulez prezentul

**REFERAT DE APROBARE**

Având în vedere adresa nr. adresa nr. 25188/07.12.2021 înregistrată la Primăria municipiului Satu Mare sub nr. 61335/07.12.2021 prin care Consiliul Județean Satu Mare solicită adoptarea unei hotărâri a consiliului local pentru aprobarea amplasării și funcționării Stațiilor automate de generatoare terestre (SAGT) realizate în cadrul proiectului ”Mitigating the negative effects of hail in Satu Mare county” cod ROHU-102, acronim SILVER, pe terenul aflat în domeniul privat al UAT Satu Mare situat în Zona Industrială Sud, înscris în CF nr. 155361 Satu Mare cu nr. top 6928/137/8, se impune inițierea unui proiect de hotărâre în acest sens.

Totodată, luând în considerare faptul că în urma consultărilor cu autoritatea pentru Administrarea Sistemului Național Antigrindină și de Creștere a Precipitațiilor au survenit mai multe modificări inclusiv în ceea ce privește denumirea rețelei antigrindină, se impune abrogarea Hotărârii nr. 146/27.06.2019 privind aprobarea încheierii Acordului de asociere între UAT Județul Satu Mare și cele 40 de UAT-uri din județul Satu Mare pe teritoriul cărora se vor amplasa Unitățile de combatere a căderilor de grindină (UCG) realizate în cadrul proiectului „Mitigating the negative effects of hail in Satu Mare county”, cod ROHU-102, acronim SILVER și aprobarea Acordului de asociere în forma prezentată.

Date fiind considerentele ce preced, pentru a respecta prevederile legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

**INIŢIATOR PROIECT**

Viceprimar

Stan Gheorghe

Faur Mihaela/2ex